gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8328, del 29-06-2018 (2018/6424)

DECRET 13/2018, de 28 de juny, del president de la Generalitat, pel qual finalitza la substitució de la titular de la Conselleria d'Habitatge, Obres Públiques i Vertebració del Territori.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8328

Data del DOGV
:   29-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6424


Data del document
:   28-06-2018

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 13/2018, de 28 de juny, del president de la Generalitat, pel qual finalitza la substitució de la titular de la Conselleria d'Habitatge, Obres Públiques i Vertebració del Territori. [2018/6424]  
De conformitat amb el que disposa l??article 12.1.i de la Llei 5/1983, de 30 de desembre, de la Generalitat, del Consell, correspon al president de la Generalitat resoldre la substitució dels membres del Consell en casos d'absència o malaltia.  
D'acord amb això, amb anterioritat al part de la consellera d'Habitatge, Obres Públiques i Vertebració del Territori, es va aprovar el Decret 4/2018, de 26 de març, del president de la Generalitat, pel qual es resolia la substitució d'aquesta i es delegaven determinades atribucions (DOGV 8262, 27.03.2018).  
Atés que està previst que, amb efectes de l'1 de juliol de 2018, la consellera d'Habitatge, Obres Públiques i Vertebració del Territori es reincorpore a l'exercici de les seues funcions, cal donar per finalitzada la substitució.  
Per tant, en virtut de tot el que s'ha exposat,  
  
  
DECRETE  
  
Article únic. Finalització de la substitució de la consellera d'Habitatge, Obres Públiques i Vertebració del Territori  
1. El dia 1 de juliol de 2018 quedarà sense efecte la substitució de la consellera d'Habitatge, Obres Públiques i Vertebració del Territori, prevista en el Decret 4/2018, de 26 de març, del president de la Generalitat.  
  
2. Així mateix, en la mateixa data, quedarà sense efecte la delegació d'atribucions prevista en l'esmentat decret, d'acord amb el que disposa l'article 2, apartat 1, in fine, d'aquest.  
  
  
DISPOSICIÓ FINAL  
  
Única. Publicació  
Aquest decret es publicarà en el Diari Oficial de la Generalitat Valenciana.  
  
València, 28 de juny de 2018  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8403, del 16-10-2018 (2018/9290)

RESOLUCIÓ de 4 d'octubre de 2018, de la Universitat Miguel Hernández d'Elx, per la qual es nomena personal funcionari dels cossos docents universitaris.
--------------------------------------------------------------------------------------------------------------------------------------------------------

### Dades del document

Número de DOGV
:   8403

Data del DOGV
:   16-10-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/9290


Data del document
:   04-10-2018

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

RESOLUCIÓ de 4 d'octubre de 2018, de la Universitat Miguel Hernández d'Elx, per la qual es nomena personal funcionari dels cossos docents universitaris. [2018/9290]  
En virtut del concurs convocat per Resolució de 30 de maig de 2018 (Boletín Oficial del Estado de 13.06.2018), i de conformitat amb les propostes elevades per les Comissions designades per a jutjar els esmentats concursos.  
Aquest rectorat, fent ús de les atribucions que confereixen l'article 65 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, i la resta de disposicions concordants, ha resolt nomenar en el cos de professors i professores titulars d'universitat de la Universitat Miguel Hernàndez d'Elx a:  
  
Juan Javier Ortiz Carricondo, amb document nacional d'identitat número ?728L, en l'àrea de coneixement de Química Orgànica.  
Ángel Solanes Puchol, amb document nacional d'identitat número ?059A, en l'àrea de coneixement de Psicologia Social.  
María José Quiles Sebastián, amb document nacional d'identitat número ?354J, en l'àrea de coneixement de Psicologia Social.  
  
Contra el present acte, que esgota la via administrativa, pot interposar-se un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
Elx, 4 d'octubre de 2018. - El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8223, del 30-01-2018 (2018/814)

ACORD de 26 de gener de 2018, del Consell, d'autorització de l'expedient de rescabalament 01/2018, per obligacions contretes en 2017 i anys anteriors.
------------------------------------------------------------------------------------------------------------------------------------------------------

### Dades del document

Número de DOGV
:   8223

Data del DOGV
:   30-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/814


Data del document
:   26-01-2018

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 26 de gener de 2018, del Consell, d'autorització de l'expedient de rescabalament 01/2018, per obligacions contretes en 2017 i anys anteriors. [2018/814]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera de Sanitat Universal i Salut Pública, el Consell, prèvia deliberació, en la reunió de 26 de gener de 2018,  
  
ACORDA  
  
Primer  
Autoritzar l'aprovació de l'expedient de rescabalament 01/2018 per la titular de la Conselleria de Sanitat Universal i Salut Pública.  
  
  
Segon  
Autoritzar la imputació al pressupost ordinari de la Conselleria de les obligacions que figuren en l'expedient esmentat, per import de 357.874.196,32 euros, IVA inclòs, i que s'han adquirit amb les empreses que han prestat de conformitat els serveis i subministraments compresos en la relació d'obligacions pendents de pagament de l'expedient esmentat als centres de gestió de la Conselleria durant l'exercici 2017 i anteriors.  
  
València, 29 de gener de 2018  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8324, del 25-06-2018 (2018/5848)

Notificació de la sentència dictada en el procediment ordinari número 61/2017.
------------------------------------------------------------------------------

### Dades del document

Número de DOGV
:   8324

Data del DOGV
:   25-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5848


Organisme emissor
:   Jutjat de Primera Instància i Instrucció Número 4 de Moncada

Tipus de document
:   Edicte

Notificació de la sentència dictada en el procediment ordinari número 61/2017. [2018/5848]  
Procediment: Procediment ordinari número 61/2017.  
Demandant: Caixabank Consumer Finance, E.F.C., SA.  
Procurador: Ignacio Arbona Legorburo.  
Demandat: Rafael Amador García.  
Juan Ignacio Solaz Duchenne, lletrat de l'Administració de justícia del Jutjat de Primera Instància i Instrucció número 4 de Moncada, València, en compliment de la Instrucció 6/2012 de la Secretaria General de Justícia, faig saber, que en aquest Jutjat de Primera Instància i Instrucció número 4 de Moncada s'ha seguit procediment ordinari número 61/2017, i les parts interessades en aquest procediment són:  
  
Caixabank Consumer Finance, E.F.C., SA.  
Rafael Amador Garcia  
S'ha dictat Sentència número 88/2018, el 24 de març de 2018, contra la qual pot interposar-se recurs d'apel·lació, davant d'aquest mateix òrgan judicial, dins del termini de 20 dies hàbils a partir de la seua notificació.  
Es fa saber que la dita resolució literal es troba en el Jutjat a la seua disposició i aquest edicte serveix de notificació en forma a la part demandada per trobar-se en parador ignorat, en done fe.  
  
Moncada, 1 de juny de 2018.- El lletrat de l'Administració de justícia: Juan Ignacio Solaz Duchenne.
Diari Oficial de la Generalitat Valenciana


Sumari del DOGV 8248, del 06-03-2018 (2018/1291)

Notificació de la sentència dictada en el procediment ordinari número 658/2016.
-------------------------------------------------------------------------------

### Dades del document

Número de DOGV
:   8248

Data del DOGV
:   06-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1291


Organisme emissor
:   Jutjat de Primera Instància i Instrucció Número 2 d'Alzira

Tipus de document
:   Edicte

Notificació de la sentència dictada en el procediment ordinari número 658/2016. [2018/1291]  
De: Nataliya Hus.  
Procuradora: Carmen Guillem Ramiro.  
Contra: Serhy Hus.  
Procurador/a: -  
En aquest procediment ordinari 658/2016 seguit a instàncies de Nataliya Hus contra Serhy Hus s'ha dictat la sentència, que literalment diu el següent:  
  
«Sentència número 3/2018  
Alzira, 1 de febrer de 2018  
María Teresa Orquin Segura, magistrada jutgessa del Jutjat de Primera Instància i Instrucció número 2 dels d'Alzira, he vist les precedents actuacions de judici ordinari, registrades amb el número 658/2016, seguides a instàncies de Nataliya Hus representada per la procuradora Carmen Guillem Ramiro i assistida de la lletrada Laura Sanchis Vidal contra Serhy Hus, declarat en situació processal de rebel·lia, i resolc sobre la base dels següents:  
Dispositiva  
Estime la demanda formulada per la procuradora dels tribunals senyora Guillem Ramiro en nom i representació de Nataliya Hus contra Serhy Hus, i en conseqüència:  
Es declara extingit el condomini respecte de l'habitatge descrit en el fet primer de la demanda i del que són titulars.  
Es decreta la divisió del referit habitatge, si no s'arriba a un acord en els termes que referix l'article 404 del Codi Civil, per mitjà de venda en pública subhasta amb intervenció de licitadors estranys i consegüent repartiment del producte que se n'obté entre els copropietaris, en proporció a les seues quotes, atés el caràcter indivisible de l'objecte comú.  
  
Les costes processals s'imposen a la part demandada.  
Notifiqueu aquesta resolució a les parts i feu-los saber que, en contra pot interposar-se recurs d'apel·lació, d'acord amb el que disposa la nova redacció de l'article 455 en relació a l'article 458 de la Llei d'enjudiciament civil.  
Així, aquesta és la meua sentència, que pronuncie, mane i firme.»  
  
Publicació. L'anterior sentència ha estat llegida i publicada pel jutge que la subscriu, mentre celebrava audiència pública el dia de la seua data. En done fe.  
Atés que el demandat, Serhy Hus, es troba en parador ignorat, expedisc aquest edicte a fi que li valga de notificació de forma deguda.  
  
  
Alzira, 7 de febrer de 2018.- La lletrada de l'Administració de justícia: Adela Molina Simón.
Diari Oficial de la Generalitat Valenciana


Sumari del DOGV 8309, del 04-06-2018 (2018/5087)

Informació pública de l'expedient d'aprovació del projecte de bandera.
----------------------------------------------------------------------

### Dades del document

Número de DOGV
:   8309

Data del DOGV
:   04-06-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/5087


Organisme emissor
:   Ajuntament de l'Alqueria de la Comtessa

Tipus de document
:   Anunci

Informació pública de l'expedient d'aprovació del projecte de bandera. [2018/5087]  
Aquest ajuntament, per Acord del Ple municipal de data 18 de maig de 2018, va aprovar la memòria històrica justificativa que conté dos dibuixos del projecte de bandera que va ser encarregada al Consell Tècnic d'Heràldica i Vexil·lologia.  
L'expedient queda sotmés a informació pública per termini de 20 dies hàbils, a comptar des de l'endemà de la publicació del present anunci en el Diari Oficial de la Generalitat Valenciana i al tauler d'anuncis.  
Durant aquest termini podrà ser examinat per qualsevol interessat en les dependències municipals perquè es formulen les al·legacions que s'estimen pertinents. Així mateix, estarà a la disposició dels interessats en la seu electrònica d'aquest ajuntament http://www.lalqueriadelacomtessa.es.  
  
L'Alqueria de la Comtessa, 21 de maig de 2018.- L'alcalde: Salvador Femenia Peiró.
Diari Oficial de la Generalitat Valenciana


Sumari del DOGV 8290, del 09-05-2018 (2018/4000)

Notificació de la sentència dictada en el procediment de divorci contenciós número 1219/2016.
---------------------------------------------------------------------------------------------

### Dades del document

Número de DOGV
:   8290

Data del DOGV
:   09-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4000


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment de divorci contenciós número 1219/2016. [2018/4000]  
En el procediment de família divorci contenciós 1219/2016, seguit a instàncies de Rosamunda Casandra Ortiz de Zárate Melgar, s'ha dictat la sentència que literalment diu així:  
  
«Estime la demanda interposada per Rosamunda Casandra Ortiz de Zárate Melgar, representada pel procurador Miguel Llobell Perles i assistits del lletrat Rodolfo García Ortiz de Zárate, contra Hicham Amhih, declarada en rebel·lia; dispose la dissolució del matrimoni, per causa de divorci, dels cònjuges assenyalats amb tots els efectes inherents a la declaració indicada per la qual cosa es disposa la dissolució del règim econòmic matrimonial i la revocació i les autoritzacions a què es refereixen els articles 102, 103 i 106 del Codi Civil.  
  
No es fa especial pronunciament sobre les costes processals produïdes.  
Comuniqueu aquesta resolució, una vegada siga ferma, al Registre Civil de Dénia on consta inscrit el matrimoni.  
Notifiqueu aquesta resolució a les parts en legal forma i feu-los saber que en contra es pot interposar un recurs d'apel·lació davant de la Audiència Provincial d'Alacant en el termini de vint dies.  
Així mitjançant aquesta sentència, ho pronuncie, mane i firme.»  
  
Publicació. La sentència anterior va ser donada, llegida i publicada pel jutge que la va dictar mentre celebrava audiència pública el mateix dia de la data.  
I atés que el demandat, Hicham Amhih, es troba en parador ignorat, expedisc aquest edicte a fi que li valga de notificació de forma deguda.  
  
  
Dénia, 9 d'abril de 2018.- La lletrada de l'Administració de justícia: María Luisa Fayos Bonell.
Diari Oficial de la Generalitat Valenciana


Sumari del DOGV 8331, del 04-07-2018 (2018/6390)

Adjudicació i formalització del contracte número 123/2017. Subministrament de microesferes de vidre d'Ytrio 90 marca registrada per a irradiació hepàtica selectiva en 24 tractaments anuals i personalitzats en l'Hospital Universitari i Politècnic La Fe.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8331

Data del DOGV
:   04-07-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/6390


Data del document
:   27-06-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * contracte de subministraments

Adjudicació i formalització del contracte número 123/2017. Subministrament de microesferes de vidre d'Ytrio 90 marca registrada per a irradiació hepàtica selectiva en 24 tractaments anuals i personalitzats en l'Hospital Universitari i Politècnic La Fe.  
 [2018/6390]  
1. Entitat adjudicadora  
a) Organisme: Generalitat Valenciana. Hospital Universitari i Politècnic La Fe de València. Departament de Salut València La Fe.  
b) Dependència que tramita l'expedient: Secció de Contractació Administrativa La Fe. Hospital Universitari i Politècnic La Fe.  
c) Número d'expedient: 123/2017.  
d) Adreça d'internet del perfil del contractant:  
https://contrataciondelestado.es/wps/portal/plataforma.  
  
2. Objecte del contracte  
a) Tipus de contracte: subministraments.  
b) Descripció de l'objecte: subministrament de microesferes de vidre d'Ytrio 90 marca registrada per a irradiació hepàtica selectiva en 24 tractaments anuals i personalitzats en l'Hospital Universitari i Politècnic La Fe.  
c) Lots: un.  
d) CPV:  
  
Codi Descripció  
9344000 Radioisòtops  
19081726 Equipament mèdic  
  
  
e) Acord marc (si és procedent): no.  
f) Sistema dinàmic d'adquisicions (si és procedent): no.  
  
3. Tramitació i procediment  
a) Tramitació: ordinària.  
b) Procediment: negociat, per exclusivitat.  
  
4. Valor estimat del contracte  
864.000,00 ?, IVA exclòs.  
  
5. Pressupost base de licitació  
  
Import net 576.000,00 -  
Import IVA(10 %) 57.600,00 -  
Import total 633.600,00 -  
  
  
  
6. Formalització del contracte  
a) Data, contractista i imports:  
Data d'adjudicació: 30 de juny de 2017.  
Empresa adjudicatària: Biocompatibles UK LTD, sucursal a Espanya. NIF B4699826D.  
Import: l'import total del contracte és de 576.000,00 euros (cinc-cents setanta-sis mil euros) i 633.600,00 euros (sis-cents trenta-tres mil sis-cents euros), IVA del 10 % inclòs.  
Formalització del contracte: 27 de juny de 2017.  
  
València, 27 de juny de 2017.- La gerent: Mónica Almiñana Riqué. La directora econòmica: Rosaura Folch Marí. (P. d. c. R 11.06.2018; DOGV 8317, 14.06.2018).
Diari Oficial de la Generalitat Valenciana


Sumari del DOGV 8352, del 01-08-2018 (2018/7156)

Informació pública de la versió preliminar del Pla general estructural i Pla d'ordenació detallada de Daya Vieja.
-----------------------------------------------------------------------------------------------------------------

### Dades del document

Número de DOGV
:   8352

Data del DOGV
:   01-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7156


Data del document
:   18-07-2018

Organisme emissor
:   Ajuntament de Daya Vieja

Tipus de document
:   Anunci

Descriptors 

:   * Daya Vieja
    * pla d'urbanisme
    * administració local

Informació pública de la versió preliminar del Pla general estructural i Pla d'ordenació detallada de Daya Vieja. [2018/7156]  
Mitjançant l'Acord del Ple de data 17 de juliol de 2018, ha sigut aprovada la següent documentació de la versió preliminar del Pla general estructural i Pla d'ordenació detallada de Daya Vieja: memòries informatives i justificatives. Memòria informativa i plans d'informació; estudis justificatius: 1. Memòria justificativa, 2. Estudi de mobilitat, 3. Estudi d'inundabilitat, 4. Justificació de creixement del municipi, 5. Estudi de paisatge, 6. Estudi ambiental i territorial estratègic, 7. Informe de viabilitat econòmica, 8. Informe de sostenibilitat econòmica, 9. Estudi de gènere; i documentació amb eficàcia normativa: normes urbanístiques, fitxes de gestió, fitxes de zona, plànols d'ordenació estructural i catàleg de proteccions.  
De conformitat amb l'article 53 de Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a exposició pública per un termini de quaranta-cinc dies a comptar des de l'endemà de la publicació d'aquest anunci en el Diari Oficial de la Generalitat Valenciana.  
Durant el termini assenyalat podrà ser examinat per qualsevol interessat en les dependències municipals, així com en l'adreça electrònica de l'Ajuntament: www.dayavieja.es. Així mateix, estarà a disposició en la seu electrònica de l'Ajuntament de Daya Vieja (adreça: http://dayavieja.sedelectronica.es).  
  
Daya Vieja, 18 de juliol de 2018.- L'alcalde: Rafael Vives Pertusa.
Diari Oficial de la Generalitat Valenciana


Sumari del DOGV 8253, del 13-03-2018 (2018/2578)

Extracte de la convocatòria de beca de formació universitària en comunicació interna i externa.
-----------------------------------------------------------------------------------------------

### Dades del document

Número de DOGV
:   8253

Data del DOGV
:   13-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2578


Data del document
:   27-02-2018

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la convocatòria de beca de formació universitària en comunicació interna i externa. [2018/2578]  
BDNS (identif.): 388759.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Graduat en Periodisme. Aquesta titulació ha d'haver sigut obtinguda en el curs acadèmic 2014-2015 o posteriors, en universitats espanyoles o estrangeres; en aquest últim cas sempre que s'haja obtingut l'homologació del títol per resolució definitiva.  
   
Segon. Objecte  
Completar la formació adquirida per titulats universitaris en Periodisme per a dinamitzar la web del Vicerectorat de Relacions Internacionals, les seues xarxes socials, canalitzar la relació amb el Servei de Comunicació de la UMH i participar en totes les iniciatives de comunicació i projecció de les relacions internacionals de la UMH. Tot aquest treball, coordinat des del Vicerectorat de Relacions Internacionals, té com a objectiu facilitar la ulterior inserció en el mercat laboral del becat.  
  
  
Tercer. Bases reguladores  
Accessibles en:  
http://registro.umh.es/files/2018/02/RE\_2018\_001\_3373.pdf  
  
Quart. Quantia  
L'ajuda econòmica que percebrà cada becari serà de 1.000 €/mes, al qual se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
  
Cinqué. Termini de presentació de sol·licituds  
El termini de presentació de sol·licituds serà de 10 dies hàbils comptadors a partir de l'endemà de la publicació de la present convocatòria en el Diari Oficial de la Generalitat Valenciana (DOGV).  
   
Elx, 27 de febrer de 2018.- El rector: Jesús Tadeo Pastor.